“ฟินันเซียฯ” หั่นคาดการณ์กำไร HANA ลดเป้าเหลือ 46 บ. มองปัจจัยลบบาทแข็ง
"ฟินันเซียฯ" หั่นคาดการณ์กำไร HANA ลดเป้าเหลือ 46 บ. มองปัจจัยลบบาทแข็ง
"ฟินันเซียฯ" หั่นคาดการณ์กำไร HANA ลดเป้าเหลือ 46 บ. มองปัจจัยลบบาทแข็ง
25 พ.ย. 2563

โดย บล.ฟินันเซีย ไซรัส ระบุในบทวิเคราะห์ (25 พ.ย.2563) หลังจากได้เยี่ยมชมโรงงาน บริษัท ฮานา ไมโครอิเล็คโทรนิคส จำกัด (มหาชน)  หรือ HANA ที่อยุธยา โดยพบว่าคำสั่งซื้อเร่งตัวขึ้นตั้งแต่ไตรมาส 4/2563 ทั้งกลุ่ม Smartphone และ Automotive จนใช้เกือบเต็มกำลังการผลิตมากกว่า 90%แล้ว และอย่รูะหว่างเริ่มผลิตให้กับลูกค้ารายใหม่ (Smartphone) ที่โยกค่ำสั่งซื้อ (มองว่าเป็นการถาวร) มาจากคู่แข่งในมาเลเซียที่ได้รับผลกระทบจาก COVID19 นำไปสู่การขยายกำลังการผลิตที่อยุธยา (บนพื้นที่เดิมแต่มีการปรับ Layoutและเพิ่มเครื่องจักร) เพิ่มขึ้น 20% ในปี 2564 คาดจะเริ่มใช้ได้ตั้งแต่ไตรมาส 1/2564 เป็นต้นไป
ทั้งนี้ผู้บริหารดูมีความมั่นใจต่อการฟื้นตัวของคำสั่งซื้อมากกว่าการประชุมครั้งก่อน แต่ความเสี่ยงที่ค่อนข้างกังวลคือ ค่าเงินบาทแข็งค่า ทั้งนี้ได้ปรับลด สมมติฐานค่าเงินบาทเป็น 30.5 บาท/USD (เดิม 31.5 บาท/USD) กอปรกับกำไรไตรมาส 3/2563 ที่ต่ำกว่าคาด ซึ่งมองเป็นจุดต่ำสุดของปีนี้แล้ว
ขณะที่ปรับลดกำไรปกติปี 2563-2564 ลง 4% – 8% เป็นการเติบโต 17.8% จากช่วงเดียวกันเมื่อปีก่อน และ 22.3% จากช่วงเดียวกันเมื่อปีก่อน ตามลำดับ และปรับลดราคาเป้าหมายลงเล็กน้อยเป็น 46 บาท จากเดิม 48 บาท (อิง PE เดิม 17 เท่า) แม้จะปรับกำไรลงเพื่อสะท้อนความเสี่ยงที่มากขึ้นแต่ยังถือเป็นการเติบโตที่ดี และทำให้มีมุมมองเป็นบวก รวมถึงความมั่นใจต่อการฟื้นตัวของคำสั่งซื้อมากขึ้น ด้วย Upside 21.1% จึงคงคำแนะนำซื้อ
 